| **Kungur Кунгур** |
| --- |
| Horisonten til KungurHorisonten til Kungur |
|  |
| Byvåpenet til Kungur |
| **Byvåpenet til Kungur** | 
 |
| Plassering |
| 

Kungur is located in Russland

 |
| Styresmakter |
| Land |  Russland |
| Føderasjonssubjekt | Perm kraj |
| GrunnlagdBystatus | 16631663 |
| Borgarmeister | Roman Koksjrov |
| Geografi |
| Flatevidd - By |  68,7 km² |
| Innbyggjarar  - Totalt (2008)   - folketettleik | 68 074   990,9 /km² |
| Koordinatar | 57°26′00″N 56°56′00″E﻿Koordinatar: 57°26′00″N 56°56′00″E﻿ |
| Høgd over havet | 120 moh |
| Tidssone- Ved sommartid | YEKT(UTC+5)YEKST (UTC+6) |
| Diverse annan informasjon |
| Postnummer | 617470–617480 |
| Retningsnummer (tlf) | (+7)34271 |
| **Nettstad:** www.kungur-adm.ru |

**Kungur** (russisk Кунгу́р) er ein by i Perm kraj i Russland med om lag 70 000 innbyggjarar. Han ligg 80 km søraust for Perm. 

Kungur vart grunnlagt i 1663. Han ligg i Uralfjella, der elva elva Iren renn saman med Sylva, ei sideelv til Kama. Kungur er ein gammal russisk by med historisk arkitektur. Han er i dag eit handels-, industri- og transportsenter.

Historie
--------

Parti frå Kungur
Kungur vart opphavleg grunnlagt 17 km oppfor munningen til Iren, ved elva Kungurka, i 1648. I 1662 vart byen brend ned av basjkirar. I 1663 vart han gjenoppbygd som ei festning på staden der landsbyen Mysovskoje låg. I 1674 motstod festninga ei omleiring av kosakkhæren til Jemeljan Pugatsjov. På byrjinga av 1700-talet starta ein lêr- og fottøyindustri her og i 1724 vart det bygt eit garveri i byen. Ved midten av hundreåret var Kungur eit av dei tettast folkesette områda i Ural. I 1759 vart administrasjonen for gruveindustrien i Perm-regionen flytta til Kungur. Han fekk bystatus i 1781. På slutten av 1700-talet var Kungur eit viktig senter for transitthandel ved Sibirvegen, så vel som senter for lêrproduksjon i Perm-provinsen. Tau og linolje frå Kungur var vidt kjent. I løpet av 1800-talet utvikla byen seg til eit viktig kultur- og industrisenter.

Økonomi
-------

Større industriverksemder i Kungur er SIA *Turbobur* og JSK «Kungur-fottøy» (som mellom anna lagar militært fottøy). I byen vert det produsert kunstgjenstandar, suvenirar av stein og musikkinstrument (gitarar) og det finst òg mekanisk industri, tekstil- og strikkefabrikker og næringsmiddelindustri.

Transport
---------

Kungur ligg ved den transsibirske jernbanen og var den første byen i europeisk Russland som vart knytt til banen.

Attraksjonar
------------

Frå Kungur isgrotte
Like ved Kungur, på høgre bredda av elva Sylva, ligg *Kungur isgrotte*. Holegangar strekkjer seg under bakken over 6 000 meter og berre ein mindre del er utforska. Gamle utglidingar og ras gjer det derimot umogeleg å finne ut kor langt gangane eigentleg strekkjer seg. I den utforska delen er det mange separate grotter, av dei største er Druzjba- (venskaps-)grotta, som fekk namnet til ære for deltakarar ved Den internasjonale geologiske kongressen som vitja han i 1937. Innanfor denne grotta er det ein innsjø på 750 m². Grottene er «dekorert» med søyler av stalagmitter og stalaktitter på opp til to meter. Grotta vert fylt opp med vatn frå Sylva-elva kvar vår og haust og er då ikkje tilgjengeleg for turistar.

Bakgrunnsstoff
--------------

* Uoffisiell nettstad for Kungur Arkivert 2008-04-08 ved Wayback Machine. (russisk)
* kungur.ru – Uoffisiell portal Arkivert 2008-02-13 ved Wayback Machine. (russisk)
* Kungur på MojGorod.ru (russisk)
* Om Kungur (engelsk)
* Turistinformasjon (engelsk)
* Kungur - gammal handelsby (engelsk)
* Om Kungur isgrotte (engelsk)
* Bilete og info om Kungur isgrotte Arkivert 2008-08-28 ved Wayback Machine. (engelsk)
* Biletegalleri frå Kungur isgrotte Arkivert 2008-02-05 ved Wayback Machine. (russisk)

Kjelder
-------

* *Denne artikkelen bygger på «Kungur» frå Wikipedia på bokmål, den 11. januar 2009.*


| * v
* d
* e
Byar i Perm kraj |
| --- |
| Administrativt senter: Perm |
| Våpenet til Perm kraj | Aleksandrovsk • Berezniki • Dobrjanka • Gornozavodsk • Gremjatsjinsk • Gubakha • Kizel • Krasnokamsk • Krasnovisjersk • Kudymkar • Kungur • Lysva • Nytva • Okhansk • Osa • Otsjor • Solikamsk • Tsjajkovskij • Tsjerdyn • Tsjermoz • Tsjernusjka • Tsjusovoj • Usolje • Veresjtsjagino | Flagget til Perm kraj |


|  |  |
| --- | --- |
| Autoritetsdata | 
* WorldCat
* VIAF
* GND
* LCCN
* GeoNames
* MusicBrainz (area)

 |